M̀bə̂ mod a timbi á mədugán móé, sósōō mod a sɔ́dan ólām ósə. 14Mod a nə búguban ai bibúg yânyu díé, a nə dzǎm bǐ mân ai esíé dzíé. 15Zěn akúd mod e nə tə́tə̄lə́ á mís móe m̀fəfə́g mod wávōgolo bətə́bə́gá[1]. 16Akúd mod lávōlo lə́dē məliŋiná a ngə́ŋ, m̀fəfə́g mod wâsɔli ozílá wōē. 17É mod ǎ kad bə́bə́lá a bɔ nâ bə́bə́lá á tólán, m̀bə̂ m̀bɔɔlɔ a syé hə mvol. 18É mod a fɔ́b a báli bod anə́ fa, oyə́m ḿfəfə́g mod wâlədə məvə́ŋ. 19Mod bə́bə́lá a tɔbɔ kɔ́m, mod miǹnǎl hə mǎn étun ábǒg. 20Á ńnə̄m ébá bábonde abé, mədúgán mə́ nə; dzam dá ébá balə́b mvɔ̄í, bánɔŋ miǹtag étēde. 21Abé látōtoban ai é mod anə́ sósōō, hədá bod mətóm bátōban hə ai bəbə̂ bə́ mam[2]. 22Ǹtondôbə a víni anyǔ mədugán, a diŋ hə ébá bátoŋ bə́bə́lá.